René Rasmussen, der er museumsinspektør på Sønderborg Slot, gav i flere danske medier i weekenden en række forklaringer på, hvorfor så mange sønderjyder har stemt på Dansk Folkeparti. Det har gjort mig klogere.

René Rasmussen efterspurgte samtidig en københavner, der kunne forklare sønderjyderne, hvorfor så mange københavnere har stemt på Enhedslisten og Alternativet. Det vil jeg hermed give et forsøg.

1. Københavnerne ønsker progressiv værdipolitik. Københavnere bliver skræmte og forfærdede, når de f.eks. hører DF-politikere udtale, at homoseksuelle ikke bør have samme rettigheder som andre. Det giver mindelser om, hvordan homoseksuelle blev behandlet engang i Danmark, og om hvor forfærdeligt de stadig bliver behandlet i mange lande.